paragraph_text: Lars Jesper Blomqvist (Tavelsjö, 5. veljače 1974.) je umirovljeni švedski nogometaš i nacionalni reprezentativac. Nakon igračkog umirovljenja, Blomqvist je u prosincu 2009. postao pomoćni trener švedskog kluba Hammarbyja. U igračkoj karijeri nastupao je za IFK Göteborg s kojim je u razdoblju od 1993. do 1996. osvojio četiri uzastopna naslova švedskog prvaka. S Manchester Unitedom je 1999. osvojio trostruku krunu (englesko prvenstvo, FA kup i UEFA Liga prvaka). 2003. vraća se u Švedsku gdje s Djurgårdenom osvaja svoj peti naslov švedskog prvaka u karijeri. Igrač se umirovljuje 2005. godine. 2008. kratko se vraća u aktivno igranje nogometa nastupajući za Enköping.